LATVIJAS REPUBLIKAS MINISTRU KABINETA SĒDES

PROTOKOLLĒMUMS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# Rīgā Nr. 2016.gada \_\_\_.jūlijā

.§

Par informatīvo ziņojumu „Par VSIA „Paula Stradiņa klīniskā universitātes slimnīca” A korpusa otrās kārtas attīstību”

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(...)

1. Pieņemt zināšanai veselības ministra iesniegto informatīvo ziņojumu par VSIA „Paula Stradiņa klīniskā universitātes slimnīca” (turpmāk – slimnīca) A korpusa otrās kārtas attīstību.

2. Pieņemt zināšanai, ka slimnīcas A korpusa otrās kārtas būvniecības projekta izstrāde veicama pirms lielā projekta iesnieguma apstiprināšanas, ievērojot Eiropas Savienības un Latvijas Republikas tiesību aktus, tai skaitā publisko iepirkumu, budžeta plānošanu un izpildi regulējošos tiesību aktus.

3. Pieņemt zināšanai, ka slimnīcas A korpusa otrās kārtas attīstībai plānots piesaistīt finansējumu Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” 9.3.2. specifiskā atbalsta mērķa ietvaros, ja projekta īstenošana būs saskaņā ar Pasaules bankas izvērtējumu attiecība uz kapitālieguldījumu plānojumu un kartējumu un lielā projekta iesniegums atbildīs projektu iesniegumu vērtēšanas kritērijiem un Ministru kabineta noteikumiem par 9.3.2. specifiskā atbalsta mērķa īstenošanu ietvertajiem nosacījumiem, tai skaitā lielā projekta iesniegums ir apstiprināts Eiropas Komisijā.

4. Atbalstīt, ka slimnīcas A korpusa otrās kārtas būvniecības projekta izstrādei finansējums no valsts budžeta 2017.gadā nepieciešams ne vairāk kā 3 423 635 *euro*. Nepieciešamais finansējums normatīvajos aktos noteiktajā kārtībā tiks pieprasīts no 74.resora “Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.

5. Finanšu ministrijai, lai nodrošinātu finansējuma piešķiršanu pirms lielā projekta par slimnīcas A korpusa otrās kārtas izveidi apstiprināšanas, sagatavot un iesniegt Ministru kabinetā grozījumus Ministru kabineta 2010.gada 18.maija noteikumos Nr.464 “Noteikumi par 74.resora “Gadskārtējā valsts budžeta izpildes procesā pārdalāmais finansējums” 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.

6. Pieņemt zināšanai, ka, gadījumā, ja Eiropas Komisija neapstiprinās lielā projekta iesniegumu par slimnīcas A korpusa otrās kārtas izveidi, slimnīcas A korpusa otrās kārtas būvniecības projekta izstrādē ieguldītais finansējums netiks attiecināts uz Eiropas Reģionālās attīstības fonda izmaksām un uzdot Veselības ministrijai iesniegt Ministru kabinetā informatīvo ziņojumu par slimnīcas A korpusa otrās kārtas būvniecības un iekārtošanas finansējuma jautājumiem.

7. Veselības ministrijai sadarbībā ar Finanšu ministriju līdz slimnīcas lielā projekta iesnieguma iesniegšanas Centrālajā finanšu un līgumu aģentūrā vienoties par projekta īstenošanas un uzraudzības kapacitātes stiprināšanas pasākumiem, tai skaitā par nepieciešamo kārtību un procedūru izstrādi projekta īstenošanas un uzraudzības procesa pilnveidošanai.

8. Veselības ministrijai (slimnīcai) līdz slimnīcas lielā projekta iesnieguma iesniegšanas Centrālajā finanšu un līgumu aģentūrā izveidot projekta sabiedriskās uzraudzības grupu vai pēc būtības līdzīgu uzraudzības padomi vai forumu, kas ļautu novērst un mazināt ar projekta ieviešanu saistītos riskus un veicinātu atklātību un galveno ieinteresēto partneru iesaisti un atbalstu.

9. Veselības ministrijai (slimnīcai), izstrādājot lielā projekta iesniegumu, izmaksu un ieguvumu analīzē iekļaut informāciju par slimnīcas uzturēšanas izmaksām projekta dzīves ciklā.

10. Veselības ministrijai reizi gadā līdz 1.maijam izstrādāt un iesniegt zināšanai Ministru kabinetā progresa pārskatu par Slimnīcas A korpusa otrās kārtas īstenošanas gaitu iepriekšējā gadā.

11. Veselības ministrijai, ja Slimnīcas A korpusa otrās kārtas īstenošanas laikā tiek identificētas būtiskas problēmas, kas saistītas ar finanšu vai īstenošanas jautājumiem, informēt Ministru kabinetu.

|  |
| --- |
|  |

Ministru prezidents M.Kučinskis

Valsts kancelejas direktors M.Krieviņš

Veselības ministre A.Čakša

25.07.2016 10:38

528

J.Blaževičs

Investīciju un Eiropas Savienības fondu

uzraudzības departamenta direktors

Tālr.: 67876 046

Jevgenijs.Blazevics@vm.gov.lv